Malgrat tractar-se d'unes màquines que es troben en retrocés, el motocultor i la moto aixada segueixen sent una eines habituals de la majoria de les explotacions.
Constitueix un element bàsic de treball i un valuós element auxiliar.
El seu disseny, dimensions i versatilitat el converteixen en imprescindible per a les explotacions hortofructícoles i vitivinícoles, realitzant diferents tasques com llaurar, rompre, aporcar, arrencar males herbes, etc. Així mateix, cal ressenyar que posseeix una forta implantació a les hortes d'oci, associat a les pràctiques agrícoles de cap de setmana.
El motocultor és responsable d'accidents mortals, però es caracteritza de manera especial pel nombre d'accidents molt greus que provoca.
D'acord amb les estadístiques de sinistralitat és, juntament amb la motoserra, l'eina que més risc comporta de les que es fan servir de manera ordinària en les explotacions agrícoles, especialment en les persones de més edat.
Un dels accidents més comuns i que solen ser greus és l'atrapament de parts del cos del treballador, un altre dels accidents que poden donar-se és el de l'atrapament entre el manillar del motocultor i algun obstacle situat darrere del treballador, per exemple amb branques, troncs d'arbres, a fer marxa enrere.
El risc de bolcada també està present en aquestes màquines de la mateixa manera que en els tractors.
A causa de la seva grandària és fàcil que es desplaci la projecció del seu centre de gravetat i com a conseqüència es produeixi la bolcada.
També s'ha de considerar el risc de projeccions de pedres, arrels o altres elements durant la realització de les tasques.
Cal instal·lar, preferentment a prop del punt d'origen des d'on es pot produir la projecció, algun sistema de protecció que eviti que els objectes projectats impactin contra la persona que condueix.Cal evitar que altres persones siguin a les proximitats de la màquina mentre està treballant.
En els models que s'accionen mitjançant una corda enrotllada, mai no s'ha de lligar la corda a la mà, per evitar que la mà topi amb el tambor d'arrencada.
Les operacions de manteniment s'han de realitzar amb el motocultor aturat, seguint les instruccions del fabricant i adoptant les precaucions necessàries per evitar una posada en marxa intempestiva.
Sempre que s'estacioni el motocultor, cal treure'n les claus o els elements de posada en marxa.
Quan l'equip de preparació topa amb un element resistent, mai no ens podem situar damunt de la carcassa de protecció ni donar més gas al motocultor per augmentar-ne la potència.
Cal desconnectar la presa de força de l'equip i el motocultor abans de fer-hi qualsevol operació.
Cal dotar el motocultor d'un dispositiu que n'impedeixi la posada en funcionament amb una marxa connectada.
Quan s'estaciona el motocultor s'ha de posar sempre el fre d'estacionament.
Cal treballar, sempre que sigui possible, marxa endavant i disposar d'un mecanisme de marxa enrere que aturi immediatament el motocultor quan es deixi anar.
Per carregar-lo al remolc cal disposar d'una rampa inclinada per accedir-hi i, un cop situat al lloc de transport, cal subjectar-lo de manera segura per evitar-ne qualsevol moviment.
El motocultor no s'ha de deixar engegat en locals de dimensions reduïdes o poc ventilats.
Cal extremar les precaucions per evitar vessaments sobre el motor.
S'ha d'evitar omplir el dipòsit en llocs on hi hagi elements combustibles, com ara palla, lubricants, etc.
Si cal emprar eines o equips capaços de generar un incendi, cal netejar l'àrea de treball d'elements combustibles.
Cal avaluar l'exposició dels/de les treballadors/ores al soroll segons la normativa vigent i actuar segons les seves prescripcions.
Com a mesura preventiva seria convenient instal·lar un silenciador adequat al tub d'escapament.
Cal equipar el motocultor amb un sistema amortidor adequat i evitar les jornades prolongades de treball amb el cultivador en marxa.